Na temelju članka 17. stavka 1. alineje 3. Zakona o sustavu civilne zaštite („Narodne novine“ broj 82/15) i članka 30. Statuta Općine Sveti Ivan Žabno («Službeni glasnik Koprivničko-križevačke županije» broj 10/13), a u skladu sa Procjenom ugroženosti stanovništva, materijalnih i kulturnih dobara te okoliša Općine Sveti Ivan Žabno KLASA: 810-03/14-01 URBROJ: 2137/19-02/1-14-9 od 15. rujna 2014. godine i Planom zaštite i spašavanja Općina Sveti Ivan Žabno KLASA: 810-03/15-01/01 URBROJ: 2137/19-02/1-15-3 od 30. ožujka 2015. godine, a po dobivenoj suglasnosti od Državne uprave za zaštitu i spašavanje, Područnog ureda, Koprivnica KLASA: 810-05/16-01/01 URBROJ: 543-07-01-16-41 od 12. kolovoza 2016. Općinsko vijeće Općine Sveti Ivan Žabno na 21. sjednici održanoj 14. rujna 2016. donijelo je

O D L U K U

**o određivanju operativnih snaga i pravnih osoba od interesa za sustav civilne**

**zaštite Općine Sveti Ivan Žabno**

I.

Operativne snage koje će sudjelovati u akcijama zaštite i spašavanja na području Općine Sveti Ivan Žabno (u daljnjem tekstu: Općina) su:

- Stožer zaštite i spašavanja Općine Sveti Ivan Žabno

- Postrojba civilne zaštite opće namjene Općine Sveti Ivan Žabno

- Vatrogasna zajednica Općine Sveti Ivan Žabno

- DVD Sveti Ivan Žabno

- DVD Sveti Petar Čvrstec

- DVD Cirkvena

- DVD Brezovljani

- DVD Ladinec

- DVD Trema Budilovo

- DVD Trema Dvorišće

- DVD Trema Medačevo

- DVD Cepidlak

- DVD Hrsovo

- Gradsko društvo Crvenog križa Križevci

II.

Operativne snage sudionici su zaštite i spašavanja, a pozivaju se, mobiliziraju i aktiviraju za provođenje mjera i postupaka u cilju sprječavanja nastanka, ublažavanja te uklanjanja posljedica katastrofa i velikih nesreća.

Dužnost operativnih snaga je ustrojiti interventne timove zaštite i spašavanja koji će biti osposobljeni za izvršavanje namjenskih zadaća zaštite i spašavanja stanovništva, materijalnih i kulturnih dobara na cjelokupnom području Općine.

Operativne snage dužne su u obavljanju redovitih djelatnosti planirati mjere i poduzimati aktivnosti radi otklanjanja ili umanjenja mogućnosti nastanka katastrofe i velike nesreće, te prilagođavati obavljanje redovite djelatnosti okolnostima kada je proglašena katastrofa.

Operativnim snagama rukovodi i koordinira općinski načelnik Općine Sveti Ivan Žabno uz stručnu potporu Stožera zaštite i spašavanja Općine Sveti Ivan Žabno.

U katastrofama i velikim nesrećama općinski načelnik izravno zapovijeda operativnim snagama zaštite i spašavanja Općine.

III.

Pravne osobe koje će sudjelovati u akcijama civilne zaštite spašavanja stanovništva, materijalnih i kulturnih dobara , te dobiti zadaću su:

1. Općinsko komunalno poduzeće PARK d.o.o.
2. Komunalno poduzeće Križevci d.o.o.

IV.

Pravne osobe iz točke III. ove Odluke nositelji su posebnih zadaća u zaštiti i spašavanju.

Za razradu dobivenih zadaća i usklađivanje sa operativnim snagama iz točke I. ove Odluke, istima se dostavljaju izvodi iz Procjene ugroženosti stanovništva, materijalnih i kulturnih dobara te okoliša Općine Sveti Ivan Žabno KLASA:810-03/14-01 URBROJ: 2137/19-02/1-14-9 od 15. rujna 2014. godine , te Plana zaštite i spašavanja i Plana civilne zaštite Općine Sveti Ivan Žabno KLASA:810-03/15-01/01 URBROJ:2137/19-02/1-15-3 od 30. ožujka 2015. godine.

V.

Danom stupanja na snagu ove Odluke prestaje važiti Odluka o određivanju operativnih snaga zaštite i spašavanja i pravnih osoba od interesa za zaštitu i spašavanje na području Općine Sveti Ivan Žabno KLASA: 810-03/15-01/02 URBROJ:2137/19-01/1-15-1 od 20. srpnja 2015.

VI

Ova Odluka stupa na snagu osmog dana od dana objave u “Službenom glasniku Koprivničko-križevačke županije”.

OPĆINSKO VIJEĆE

OPĆINE SVETI IVAN ŽABNO

KLASA:810-03/16-01/04

URBROJ:2137/19-01/1-16-1

Sveti Ivan Žabno, 14. rujna 2016.

POTPREDSJEDNIK:

Vladimir Kobal